Det kan gå grueligt galt, når man ikke har cykelhjelm på. Mange mennesker lever i dag med en eller anden form for hjerneskade, fordi de uden hjelm er kommet galt afsted på cykel. Derfor satte hjerneskadeforeningen i Aalborg i dag fokus på vigtigheden af at passe på sit hoved i trafikken Else Dalby væltede på sin cykel. Hjelmen var derhjemme, og den dag i dag lider Else Dalby under en hjerneskade. Hun er lam i venstre side af kroppen og kommer aldrig til at gå normalt igen. Den dag i dag, ville hun ønske, at hun havde husket cykelhjelmen. -Det ærgrer jeg mig over i dag. Det kunne have gjort en forskel. I dag var den lokale afdeling af Hjerneskadeforeningen ude og fortælle, hvor vigtigt det er at bære hjelm, mens man træder i pedalerne. Det skete i Design Cykler i City Syd, hvor de vejledte i brug af hjelm. For det er vigtigt, at hjelmen bruges rigtigt. -Vælter du, og remmen smutter ud over hagen, så ryger cykelhjelmen af og så slår man hovedet. Så det er vigtigt, at den sidder rigtigt, siger Kim Velf. 120.000 danskere lever med en hjerneskade.

Referat:
I dag var den lokale Hjerneskadeforeningen ude og understrege, hvor vigtigt at huske hjelmen på cykelturen.